Tervetuloa maailmaamme, joka on luonnollisesti yliluonnollinen.
Olen Bob DuVall ja toimin juontajana tänään.
Pimeyden voimat yrittävät nopeuttaa lopun ajan tapahtumia -
ja ovat saaneet valtaansa kokonaisen sukupolven, -
mutta Jumalalla on strategia paholaisen suunnitelman torjumiseksi.
Hän antoi vieraalleni näyn siitä, miten tuo torjuminen tapahtuu -
perheessäsi ja maassasi. Puhumme siitä seuraavaksi.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Tervetuloa, Pyhä Henki. Olet täällä.
Tämä studio on Sinun. Ota se käyttöösi.
Jon Hamill käy kulttuurisotaa perheidemme ja maamme puolesta.
Uudessa kirjassaan hän sanoo, -
että Herra antaa uuden täyskäännös- julistusten ajan kaikille uskoville.
Me olemme täyskäännöksen tekijöitä, jotka muuttavat ilmapiirin, -
mutta tuntuu, että on jo liian myöhäistä.
Jumala antoi kuitenkin hänelle näyn yliluonnollisesta täyskäännöksestä.
Mitä Jumala sanoi, Jon?
Maassamme on ollut levotonta, ja moni on menettänyt toivonsa.
Vaimoni ja minä asumme Washingtonissa, -
ja kotoamme näkyy Valkoinen talo, korkein oikeus ja Capitol-kukkula.
Rukoilemme jatkuvasti, mutta se on ollut todella vaikeaa -
erityisesti vuosina 2020―2021 ja sen jälkeen.
Kuitenkin heinäkuun 4. päivänä vuonna 2021 -
Herra muutti näkökulmani täysin. Heräsin hätkähtäen näkyyn, -
jossa USA:n itsenäisyysjulistus leijui sänkymme yllä, -
mutta siinä ei ollut lainkaan sanoja. Se oli tyhjä kirjakäärö.
Kysyin Herralta peloissani, miksi käärö oli tyhjä.
Tuntuu siltä kuin vihollinen yrittäisi tyhjentää itsenäisyysjulistuksemme.
Hän yrittää tukahduttaa vapautemme ja oikeutuksemme valtiona, -
mutta Herra sanoi, että Hän antaa nyt täyskäännöksen julistukset, -
joilla on yhtä suuri painoarvo kuin itsenäisyysjulistuksella.
Termi täyskäännöksen julistus ei ole kaikille tuttu.
Mikä se on? Mitä se tarkoittaa?
Minulle täyskäännösjulistus keskittyy jakeisiin Dan. 7:21―22.
"...se sarvi, jonka minä näin sotivan pyhiä vastaan ja voittavan heidät, -
siihen asti kunnes Vanhaikäinen tuli ja oikeus annettiin Korkeimman pyhille -
ja aika joutui ja pyhät saivat omaksensa valtakunnan."
Pyhiä vastustanutta petoa hillitään. Olemme ymmärtäneet, -
että tämä jae, Dan. 7:22 on tuomion julistus pyhien puolesta.
Se hillitsee vihollista ja auttaa pyhiä saamaan Valtakunnan omakseen.
Tämän tunnemme yleisesti täyskäännösjulistuksena.
Ja nyt jos koskaan tarvitsemme täyskäännöstä.
Näit siis näyssä tyhjän käärön, joka oli itsenäisyysjulistus.
Tiesit heti useita asioita. Mitä ne olivat?
Tiesin ensinnäkin, että Herra asettaa uuden täyskäännösten ajan.
Saamme nähdä, että Jumala kääntää maamme -
liittonsa mukaiseksi hallituksen ja perheidemme osalta.
Tiesin myös, että vihollinen yrittää tuhota itsenäisyysjulistuksen, -
joka on täyskäännöksen julistus, ja kirjoittaa siitä oman versionsa.
Se on kätkettyä totalitarismia, joka on saanut ansaansa -
erityisesti uuden sukupolven.
Voi olla, että jos emme nouse ja ota vastaan Jumalan tuomiota -
ja koe täyskäännöksiä, jotka Herra haluaa tuoda, -
vihollinen ja antikristuksen henki voivat poistaa perusvapautemme, -
emmekä enää parin sukupolven kuluttua tunnista USA:ta -
samaksi maaksi, joka se on nyt.
Käärö oli tyhjä, mutta näit, että sen reunat olivat kuluneet -
kuin vanhassa asiakirjassa. Mitä se merkitsi sinulle?
Herra antoi epätavallisen vastauksen. Käärö näytti vanhalta, -
koska Vanhaikäinen oli ensinnäkin julkaissut sen.
Hän on se, joka oli, on ja on tuleva. Hän on ollut ajasta ikuisuuteen.
Toiseksi tiesin, että Jumala antaisi kääröjä, jotka korjaisivat menneen.
En tiedä, oletko katsonut Paluu tulevaisuuteen -elokuvia.
Hassua kyllä, Herra puhui meille tuon elokuvan kautta siitä, -
miten voimme korjata menneisyyden, -
pelastaa nykyisyyden ja turvata Jumalan unelman tulevaisuudesta.
Elokuvassa on erikoinen kohtaus. Hullu tohtori roikkuu kellotornista -
ja huutaa nuorelle suojatilleen: -
"Sinulla on vain vähän aikaa hypätä autoon ja ajaa kohti kelloa, -
jotta salama iskee ja palaat takaisin tulevaisuuteen."
Hän sanoi itse asiassa: "Salaman- iskuun on 7 minuuttia ja 22 sekuntia."
Seitsemän minuuttia ja 22 sekuntia! Sehän on Dan. 7:22, ajattelin.
Ei tällaista voi keksiä.
Täyskäännösjulistuksen ansiosta saamme armon korjata menneen, -
mutta menneisyys on silti olemassa.
Emme voi sulkea silmiämme vanhoilta synneiltä, -
mutta voimme Herran kanssa korjata menneen, pelastaa nykyisyyden -
ja turvata Hänen tulevaisuuden unelmansa ja suunnitelmansa.
Tuo kuulostaa upealta, Jon, -
mutta siihen liittyy tavallaan myös varoitus. Voimme saada uuden alun, -
mutta mitä voi tapahtua, jos emme käytä sitä hyväksemme?
Luulen, että näemme jo, mitä vihollinen suunnittelee.
Maamme polarisoitumista.
Perustuslaillisten vapauksiemme täydellistä poistamista ja jopa sitä, -
että koulutusjärjestelmä istuttaa lapsiimme demonisen ideologian -
ja varastaa heiltä Herran heille uskoman identiteetin, -
jonka edistämiseksi heidän äitinsä ja isänsä ovat tehneet työtä pitkään.
Hallituksen ei tule kasvattaa lapsia ja määrittää heidän identiteettiään.
Jumala on luonut elämämme ja identiteettimme.
Hänen tehtävänsä on antaa meille identiteetti, joka on Kristuksessa.
Esi-isämme tekivät liiton Herran kanssa maan puolesta, -
josta tuli Yhdysvallat, joten maamme on liitossa Hänen kanssaan.
Jumala itse teki liiton Israelin kanssa, -
mutta Hän innoitti perustajaisiämme tekemään liiton tämän maan puolesta.
Siksi saamme kokea vapauksia perustuslakimme rajoissa, -
niissä rajoissa, jotka Jumala on meille antanut siunaukseksemme.
Miltä USA voisi näyttää tämän täyskäännöksen jälkeen?
Uskon, että Jumalan täyskäännöksen ansiosta näemme suuren heräämisen.
Suuret ihmisjoukot tulevat yhtäkkiä järkiinsä.
Jumala voittaa väärän heräämisen hengen eli woke-ideologian -
aidolla heräämisen hengellä. Jumalan pyhä vakaumus -
tulee sisimpäämme, ja olemme kuin Jesaja, joka sanoi: -
"Voi minua! Minä hukun, sillä minulla on saastaiset huulet."
En malta odottaa, että saan nähdä tuon. Pidetään pieni tauko.
Näiden yliluonnollisten julistusten kautta Jon sai kokea joulun ihmeen, -
kun Jeesus vieraili hänen tuhlaajapoikansa luona.
Sinun lastesi ja lastenlastesi tulevaisuus on vaakalaudalla.
Yliluonnollista-ohjelma jatkuu hetken kuluttua.
Monet ohjelman katsojat ovat kokeneet ihmeitä.
Vapauduin kokaiiniriippuvuudesta. Katsoin yhden ohjelmanne, -
rukoilin ja paranin! Ennen sitä olin käyttänyt kokaiiniin miljoonia.
Nyt minulla on palvelutyö. Tuo yksi jakso muutti elämäni täysin.
Jos ohjelma on koskettanut sinua, kerro todistuksesi tässä osoitteessa.
Yliluonnollista-ohjelma jatkuu.
Kerro joulun ihmeestäsi, Jon. - Tämä on ihmeellistä.
Minun täytyy selittää, että Herra antoi sanan tästä täyskäännösjulistuksesta -
eli tuomiosta pyhien hyväksi, Dan. 7:22, ensi kertaa kesällä 2014.
Tiesimme heti, että se koskisi koko maata.
Tiesimme jo vuonna 2014, että Jumala tekisi kansallisen täyskäännöksen.
Nyt vuosien 2022 ja 2023 vaihteessa tiedämme, -
että Jumala saattaa täyskäännöksen päätökseen meidän elinaikanamme.
Halusin heti lähteä kiertämään maata ja julistamaan täyskäännöstä -
Dan. 7:22:n pohjalta, mutta Herra pysäytti minut heti alkuunsa.
Hän sanoi: "Et voi ajaa täyskäännöstä tälle kansakunnalle -
ennen kuin ajat täyskäännöstä omalle perheellesi, pojallesi ja tyttärellesi."
Sen kuullessani innostukseni lopahti.
Minun oli helpompi uskoa muutokseen kansakunnan tasolla kuin perheessäni.
Ehkä joku teistä tietää, mistä puhun. Ehkä teilläkin on ollut vaikeaa.
Olette antaneet kaikkenne poikanne tai tyttärenne vuoksi -
vain nähdäksenne hänen valitsevan toisenlaisen tien.
Poikani meni kristilliseen collegeen, mutta kristityt professorit opettivat, -
ettei Jeesus ollut oikeasti Israelin Messias eikä Jumalan Poika.
He opettivat myös, että Raamattu on vain kirjakokoelma, ei Jumalan Sanaa.
Poikani kierteli tätä asiaa vuosikausia. Tietysti aloimme rukoilla.
Herra antoi minulle tuon raamatunkohdan, Dan. 7:22, -
ja sanoi, että minun piti ensin rukoilla poikani ja tyttäreni puolesta.
Pyysimme tukijoitamme paastoamaan ja rukoilemaan joka tiistai -
hengellisten ja luonnollisten lastemme puolesta.
Kokeilepa tätä. Rukoile ja paastoa lastesi puolesta joka tiistai.
Jumala antaa sinulle läpimurron. Näin meille kävi.
Aloimme rukoilla tätä ja tartuimme Pyhän Hengen hetkeen.
Poikani soitti meille loppusyksystä ja sanoi -
haluavansa tulla jouluksi kotiin ensi kertaa vuosiin.
Toivotimme hänet tervetulleeksi.
Jouluaamuna poikamme tuli meille ja koputti oveen.
Ihmettelin sitä. Eihän parikymppinen herätä äitiä ja isää aikaisin aamulla -
saadakseen avata joululahjat, mutta hän halusikin puhua.
Hän oli valvonut lähes koko yön, sillä oli kohdannut Herran Jeesuksen.
Jonathan näki Jeesuksen, vaikka hänen silmänsä olivat auki.
Jeesus ojensi kätensä ja vaati poikaani Jonathania -
palaamaan luokseen ja palaamaan kotiin.
Jonathan murtui ja päätyi kirjaimellisesti Jeesuksen syliin.
Poikani syntyi uudesti joulupäivänä.
Päivänä, jolloin juhlimme Kristuksen syntymää, -
Jeesus syntyi uudestaan Jonathanin sydämessä. - Se oli upea ihme.
Mitä muita ihmeitä olet nähnyt täyskäännösjulistusten kautta?
Olemme nähneet ihmeitä opittuamme menemään taivaan oikeussaliin -
ja pyytämään Jumalan oikeutta ja tuomiota pyhien hyväksi, -
myös ylisukupolvisia ihmeitä. Eräs ystävämme, profeetta hänkin, -
meni Herran eteen ja pyysi tuomiota omaksi hyväkseen -
perinnön vuoksi, joka oli ryöstetty. Hänen piti periä öljykenttiä.
Naisen isoisä oli varannut hänelle öljykenttiä, -
mutta valitettavasti hänen isänsä ryösti ne -
ja jätti hänet varattomaksi ilman maata tai perintöä.
Rukoilimme, ja viikon kuluessa hänelle soitettiin öljy-yhtiöstä.
Hänellä oli maa-alue, josta hän ei ollut edes tietoinen, -
ja yhtiö halusi porata sieltä öljyä.
Nyt hän saa jatkuvaa tuloa öljykentältä, -
jota ei edes tiennyt omistavansa.
Se tuli suoraan Herralta. Se lasketaan täyskäännökseksi.
Tosiaan. Puhutaan sitten kansallisella tasolla. Roe vs. Wade.
Nyt pääsimme siihen.
Rukoilimme monien teidän tavoin pitkään tämän aborttilain kumoamista.
Vuonna 2019 teimme opastetun kierroksen Valkoiseen taloon, -
Capitolille ja korkeimpaan oikeuteen. Siellä näin näyn.
Seinästä tuli käsi ja nuija, jota kopautettiin pöytään.
Samassa Capitol järisi ja Herra sanoi: "Liitto helvetin ja kuoleman kanssa -
on mitätöity. Se on täyskäännösjulistukseni."
Kesäkuun 24. päivänä vuonna 2022 USA:n korkein oikeus antoi -
mielestäni USA:n nykyhistorian suurimman täyskäännösjulistuksen.
On todella ihmeellistä, että niin kävi.
Se tuli ensin taivaan oikeussalista ja sitten korkeimmasta oikeudesta.
Kirjamme on todistus uudesta Jumalan antamasta täyskäännösten ajasta.
Jumalan täyskäännöksistä todistava kirja julkaistiin 21. kesäkuuta, -
ja 24. kesäkuuta tapahtui tämä. - Vain kolme päivää ennen päätöstä.
Suurin täyskäännöspäätös USA:n nykyhistoriassa. - Pidetään tauko.
Jon rukoilee, että koko perheesi palaisi Messiaan tulta.
Sitten hän antaa yliluonnollisia strategioita, -
jotka sinkoavat sinut omaan läpimurtoosi.
Yliluonnollista-ohjelma jatkuu hetken kuluttua.
Yliluonnollisuudella ei ole rajoja, -
ja nyt voit saada yliluonnollisen läpimurron missä ja milloin vain.
Voit nyt katsoa Yliluonnollista! -ohjelmaa älypuhelimella -
ilmaisen ISN-sovelluksen kautta.
Ihmiset hämmästyvät nähdessään, että voivat kokea samoja ihmeitä -
ja samaa Jumalan kosketusta kuin tv-ohjelman studiossa koetaan.
ISN tarjoaa live-ohjelmia viikon jokaisena päivänä, -
maailmanluokan opettajien johtamia erikoislähetyksiä -
sekä tuhansia tv-ohjelman jaksoja. Lataa se sovelluskaupastasi.
Tv-ohjelmien aikataulut sopivat vanhemmilleni.
Minä katson niitä, kun minulle sopii.
Valmistaudu ottamaan vastaan yliluonnollinen läpimurtosi -
ja lataa ilmainen ISN-sovellus.
Monet ohjelman katsojat ovat kokeneet ihmeitä.
Vapauduin kokaiiniriippuvuudesta. Katsoin yhden ohjelmanne, -
rukoilin ja paranin! Ennen sitä olin käyttänyt kokaiiniin miljoonia.
Nyt minulla on palvelutyö. Tuo yksi jakso muutti elämäni täysin.
Jos ohjelma on koskettanut sinua, kerro todistuksesi tässä osoitteessa.
Yliluonnollista-ohjelma jatkuu.
Taivaan tuomioista ja läpimurroista on tullut hänelle normaali asia.
Miten niistä voisi tulla normaali asia katsojillemme?
Ensimmäinen salaisuus, jonka Herra näytti meille on: -
Meidän tulee ymmärtää, että istumme Kristuksen kanssa taivaissa.
Esitämme usein pyyntöjä, jotka on kirjoitettu kuin anomukset, -
joita voisi esittää oikeudessa. Pyydämme tuomiota pyhien hyväksi.
Hän tuomitsee ja käy sotaa.
Usein lähdemme sotaan ennen kuin Jumala on antanut tuomionsa.
Hän haluaa antaa näitä tuomioita, mutta Hän haluaa meidän anovan -
nöyrästi näitä tuomioita, jotka Hän haluaa antaa meille.
Tämä on todella elintärkeää.
Läheinen ystäväni Jay Swallow, joka on nyt mennyt jo Herran luo, -
kuului Amerikan alkuperäisväestöön ja hänen heimonsa vanhimmat -
haastoivat hänet pysäyttämään väkivallan kierteen, -
joka kohdistui erään heimon poikiin ja tyttäriin.
Kaksi tai kolme nuorta kuukaudessa teki itsemurhan.
Hän oli Standing Rockin reservaatissa ja pyysi Jumalalta apua, -
koska ei osannut lopettaa itsemurhia.
Hän rukoili isänä ja apostolinen isänä hengellisten lastensa puolesta, -
koska ei tiennyt, mitä tehdä.
Herra lähetti valon, joka lähestyi häntä keskellä yötä, -
ja valosta laskeutui kirjakäärö.
Käärössä luki, että hänen piti viedä tämä asia taivaan oikeussaliin, -
haastaa Baalin ruhtinas oikeuteen -
ja pyytää oikeuden tuomiota pyhien hyväksi.
He tekivät täsmälleen kirjakäärön ohjeiden mukaan, -
ja itsemurhat tuossa reservaatissa loppuivat saman tien.
Tämä on todella tärkeää. Meidän pitää tuntea lailliset ehdot, -
jotka liittyvät liittoomme Jumalan kanssa, ja toimia niiden pohjalta.
Kirjassani tämä on selitetty yksityiskohtaisesti.
Saat rukousvastauksia nopeammin, jos pyydät Herralta oikeuden tuomioita.
Tähän liittyy monenlaisia etuja, -
mutta ne kuuluvat vain niille, jotka tuntevat Jumalan.
Jos olet täällä tänään tai katsot ohjelmaa mistä tahansa, -
rukoile kanssani tämä rukous ja ota Jeesus vastaan sydämeesi, -
jotta voit saada sen, mitä Jumala on sinulle varannut. Rukoile näin: -
"Rakas Jumala, olen tehnyt monia syntejä ja olen niistä pahoillani.
Uskon, että Jeesuksen veri pesee ne pois.
Et enää muista niitä, ja olen puhdas.
Nyt kun olen puhdas, Jeesus, tule asumaan sisimpääni.
Tule Herrakseni. Aamen."
Jon, rukoile nopeasti, että katsojien perheissä tapahtuisi täyskäännöksiä.
Koin, että Herra antaa näitä muutoksia laajassa mittakaavassa.
Tulen Vanhaikäisen eteen Jeesuksen nimessä.
Kiitos, että jaat oikeutta jokaisen puolesta, joka todella etsii Sinua, -
niiden, jotka kuulevat ääneni nyt. Esitämme Sinulle asiamme.
Olemme epätoivoisia. Lastemme on käännyttävä pois tuhon polulta.
Pyydämme, Herra, että annat oikeutesi tuomion pyhien hyväksi -
ja hillitset näitä pimeyden voimia, jotka yrittävät päästä voitolle.
Sanasi sanoo, että tuomitset ja käyt sotaa. Taistele nyt lastemme puolesta.
Sanoit jakeessa Jes. 49:25: "Vaikka vangit otettaisiinkin sankarilta -
ja saalis riistettäisiin väkevältä, niin minä kuitenkin taistelen sitä vastaan, -
joka sinua vastaan taistelee, ja minä pelastan sinun lapsesi."
Julistamme, että käyt nyt sotaan pelastaaksesi poikasi ja tyttäresi.
Lähetämme Hengen erityisjoukot vapauttamaan vangit, -
tuomaan heidät takaisin järkiinsä ja tuomaan heidät takaisin kotiin.
On kotiinpaluun ja täyskäännöksen aika. On aika pelastua -
antikristuksen ideologiasta, joka yrittää varastaa sukupolven.
On Pyhän Hengen heräämisen ja vapauden uuden syntymän aika, -
joka synnyttää paljon lapsia valtakuntaasi, Jeesus. Aamen.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Ensi viikolla ohjelmassa: -
Hei, olen Peggy Joyce Ruth. Moni kärsii ahdistuksesta ja peloista.
Jumala puhui minulle unessa Psalmista, josta en ollut ennen kuullut.
Hän näytti liiton, jonka teki kanssamme -
viedäkseen meidät voittoisina läpi kaikista kohtaamistamme tilanteista.
Liity seuraani ensi jaksossa, niin opetan tästä väkevästä liitosta.
Kerro todistuksesi osoitteessa www.sidroth.org/praise.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki